《与白云山人夜坐山人将归天台即席赋此送之》
元代·子贤

桫椤树头月皎皎，共坐论诗天欲晓。大星飞落沧江前，小虫啼欲墙根草。

我爱高人白云姿，对客长赋白云辞。漫游群仙白银阙，拾得碧海珊瑚枝。

又载云軿下尘世，凉飙微动青霞袂。一声铁笛彻长霄，鸾凤和鸣满云际。

高人读律仍读书，白头在堂辞我归。殷勤綵服寿春酒，江城八月秋晖晖。

作者简介：元僧。天台人，字一愚。幼聪悟绝人。住天台山寺，禅定外，肆志作诗。有《一愚集》。